EkBass/fiwiki-20250220-pages-articles huggingface dataset:
Amerikankääpiörapu

Amerikankääpiörapu (Faxonius limosus) on Pohjois-Amerikan itäosista kotoisin oleva rapulaji, joka esiintyy yleisesti vieraslajina Keski- ja Itä-Euroopan sisävesissä.Erkamo, E. (2016) Amerikankääpiörapu (Faxonius limosus) Vieraslajiportaali vieraslajit.fi == Levinneisyys == Tämän ravun alkuperäinen levinneisyys on Pohjois-Amerikan itäosissa ja kattaa Yhdysvaltojen rannikko- osavaltiot Virginiasta pohjoiseen ja Kanadassa Quebeciin. Se elää lähinnä 10-100 metrin levyisissä kirkasvetisissä joissa, joskus järvissä. == Vieraslaji Euroopassa == Laji tuotiin Saksaan vuonna 1890 ja sitä siirrettiin pian Ranskaan ja Puolaan. Sillä oli tarkoitus korvata rapuruton takia taantuvaa alkuperäistä jokirapua, mutta se ei osoittautunut taloudellisesti arvokkaaksi. Kuten toinen tulokaslaji, täplärapu, amerikankääpiörapu osoittautui rapuruton kantajaksi. Toisaalta laji on pienikokoinen, yleensä alle 10 senttiä, ja harvoin kasvaa myyntikokoiseksi. Pääasiallisesti sitä käytetään syöttinä. Nykyisin sen levinneisyys kattaa suuren osan Keski- ja Itä-Eurooppaa; hiljattain se on mm. levinnyt Britanniassa ja Valko- Venäjällä.David Holdich & John Black (2007) The spiny-cheek crayfish, Orconectes limosus (Rafinesque, 1817) (Crustacea: Decapoda: Cambaridae), digs into the UK. Aquatic Invasions 2 (1): 1–16. doi:10.3391/ai.2007.2.1.1 Laji esiintyy myös Latviassa sekä Viron PärnunjoessaAluma MO, et al. (2023) Distribution of Non-Indigenous Crayfish Species in Estonia and Their Impacts on Noble Crayfish (Astacus astacus L.) Populations Diversity 15(4), 474, ja vuonna 2023 se havaittiin Narvanjoessa.Kalateadlased avastasid Narva jõest agressiivse võõrliigi. ERR / Jüri Nikolajev 02.05.2023 == Lähteet == Luokka:Ravut
AFI (täsmennyssivu)

AFI voi tarkoittaa ainakin seuraavia: * AFI, yhdysvaltalainen vuonna 1991 perustettu vaihtoehtorockyhtye * American Film Institute (AFI), yhdysvaltalainen elokuva-alan järjestö * Australian Film Institute (AFI), australialainen elokuva-alan järjestö * AB Flygindustri (Afi), Ruotsin Linhamnissa 1925–1935 toiminut lentokonetehdas, joka valmisti Junkers-koneita * AB Flygindustri (AFI), Ruotsin Halmstadissa 1937–1945 toiminut purjelentokonetehdas == AFI-palkinnot (AFI Award) == * American Film Institute Award * Australian Film Institute Award, vuodesta 2012 alkaen AACTA-palkinto
Multimodaalisuus

Multimodaalisuus voi tarkoittaa seuraavia asioita: *multimodaalinen jakauma, tilastollinen jakauma jossa on useita huippuja *multimodaalinen vuorovaikutus, ihmisen ja koneen välisen vuorovaikutuksen muoto jossa käytetään useita syötteitä tai tulosteita *multimodaaliset kuljetukset, matka joissa käytetään useita liikennemuotoja, kuten rautatieliikennettä ja linja-autoa Luokka:Täsmennyssivut
Amen!

Amen! on Krista Siegfridsin kappale, joka julkaistiin 10. toukokuuta 2013 hänen Ding Dong!-debyyttialbumin toisena singlenä. Sanoituksellisesti kappale kertoo naisesta, joka avioitui pari kuukautta sitten, mutta paljastuu lopulta lesboksi. Kappaleelle on myös julkaistu musiikkivideo, jossa Krista ensin liikkuu alusvaatteissa kadulla keskellä yötä ja päätyy lopulta yökerhoon, jossa hän suutelee maineensa mukaisesti naista. Kristan esiintymistyyliä musiikkivideolla on verrattu yhdysvaltalaisartisti Lady Gagaan. Videon ohjasi Elias Koskimies, joka toimi myös kappaleen Marry Me-musiikkivideon ohjaajana. "Amen!" ei saavuttanut edeltäneen singlen kaltaista suosiota ja ei ole toistaiseksi päässyt lainkaan listoille. ==Lähteet== Luokka:Vuoden 2013 kappaleet Luokka:Krista Siegfridsin kappaleet
Visitors (kappale)

”Visitors” on Koto-yhtyeen vuonna 1985 julkaisema italodiskokappale, jossa on myös synthpop- ja spacesynth-aineksia. Alkuperäisen kappaleen kokosi Anfrando Maiola ja tuotti Stefano Cundari. Tästä kappaleesta on liikkeellä ainakin neljä muuta erilaista miksausta. Kappaletta pidetään yhtenä parhaista italodiskokappaleista, ja se oli ensimmäisiä spacesynth-kappaleista. Kappaleessa on osa Michael Jacksonin vuoden 1984 hittikappaletta ”Thriller”. ”Visitorsia” on myyty 200 000 kappaletta, joten se on yksi myydyimmistä italodiskokappaleista. == Eri levytykset == === Alkuperäinen 12″ single === *1. Visitors (6:12) *2. VIsitors (Alien Mix) (6:12) === Alkuperäinen 7″ single === *1. Visitors (3:55) *2. Visitors (Alien Mix) (3:40) === Uusi versio ’86 12″ === *1. Visitors (New Version '86) (6:40) *2. Visitors (Alien Mix) (6:12) === Uusi versio ’86 7″ === *1. Visitors (New Version '86) (3:40) *2. Visitors (Alien Mix) (3:40) === Ruotsalainen Remix 12″ === *1. Visitors (Swedish Remix) (7:15)* *2. Visitors (12″ Mix) (6:12) *3. Visitors (7″ Mix) (3:55) === Vocal Mix 12″ === *1. Visitors (Vocal Mix) (6:20)^ *2. Visitors (Alien Mix) (6:12) * *miksaus Fredrik Ramel * ^miksaus Tess Luokka:Italodisko Luokka:Italialaiset musiikkikappaleet Luokka:Popkappaleet Luokka:Elektronisen musiikin kappaleet Luokka:Vuoden 1985 kappaleet
Operaatio Goldeneye

Operaatio Goldeneye oli toisen maailmansodan aikainen hylätty sotilasoperaatio, jossa liittoutuneiden suunnitelma oli tarkkailla Espanjaa, jos Francisco Francon hallinto siirtyisi akselivaltojen puolelle. Suunnitelmaa ehdotti Naval Intelligence Divisionin komentajaluutnantti Ian Fleming elokuussa 1940. Sen toteuttamiseen kuuluivat vähäiset sabotointioperaatiot Espanjan maaperällä ja Britannian kommunikoinnin varmistaminen Gibraltarilta, mikäli Espanja tai Saksa hyökkäisivät. Koska Espanja ei siirtynyt akselivaltojen puolelle eivätkä saksalaiset toteuttaneet operaatio Felixiä Gibraltarin valtaamiseksi, suunnitelma peruttiin elokuussa 1943. Myöhemmin Fleming käytti Goldeneye-nimeä Jamaikan-kodistaan, jossa hän kirjoitti James Bond -romaanejaan. Goldeneye
Operaatio Isabella

Operaatio Isabella oli toisessa maailmansodassa saksalaisten suunnitelma vallata Espanja ja Portugali sen jälkeen kun Neuvostoliitto olisi kaatunut. Suunnitelmassa olisi myös vallattu Gibraltar, joka piti vallata aikaisemmin operaatio Felixissä. Adolf Hitler ehdotti suunnitelmaa kesäkuussa 1941, mutta suunnitelmaa ei koskaan toteutettu. Isabella Isabella
Araguaína

Araguaína on kaupunki Brasiliassa, Tocantinsin osavaltiossa. Vuonna 2010 kaupungissa oli 142 925 asukasta. Araguaína sijaitsee Andorinhas- ja Lontra- jokien välissä. Alueen alkuperäiset asukkaat kuuluivsat Caraja-heimoon. heillä on edelleen käytösään kaistale jkivarresta, jota hallinnoi Fundação Nacional do Índio - FUNAI. Vuonna 1876 alueelle asettui João Batista da Silva, joka perusti paikalle pienen kylän Lontra-joen varteen. Huonojen liikenneyhteyksien takia kylä ei kehittynyt juurikaan ennen vuotta 1925, jolloin sinne saapui uusia siirtolaisia ja perustettiin katolinen kirkko. Nopea kehitys alkoi 1960-luvulla kun Belémin ja Brasílian välinen maantie rakennettiin. == Lähteet == == Aiheesta muualla == * Araguaína Portal Luokka:Brasilian kunnat
Max Hagman

Nils Gustav Maximilian (Max) Hagman (19. huhtikuuta 1923 Tukholma – 9. toukokuuta 2008 Tuusula) oli suomalainen metsätieteilijä ja dendrologi. Häntä kutsuttiin elinaikanaan tunnetuimmaksi suomalaiseksi dendrologiksi maailmalla, ja hän oli suomalaisen Dendrologian Seuran perustajajäsen. Hagman syntyi Tukholmassa. Hänen perheensä asui Emmaljungassa Etelä-Ruotsissa useita vuosia, kunnes muutti Helsinkiin vuonna 1929. Jo kouluaikoina Hagmania opetti kasvitieteilijä ja professori Alvar Palmgren. Sotien jälkeen Hagman aloitti Metsäntutkimuslaitoksen tutkijana. Hagman työskenteli Metsäntutkimuslaitoksella yhteensä yli 40 vuoden ajan. Vuodesta 1972 alkaen hän toimi Metsäntutkimuslaitoksen metsänjalostuksen tutkimusosaston päällikkönä, nimikkeenään professori. Hän tutki metsäpuiden risteytysesteitä ja maantieteellisiä rotuja sekä lyhytkiertoviljelyn puulajeja.Facta2001, WSOY 1982, 5. osa, palsta 410 Hagman eläköityi vuonna 1990. Hän sairasti syöpää ennen kuolemaansa. == Lähteet == Luokka:Suomalaiset metsätieteilijät Luokka:Valtionlaitosten johtajat‎ Luokka:Vuonna 1923 syntyneet Luokka:Vuonna 2008 kuolleet
Aimo Sakari

Aimo Ilmari Kallio Sakari (vuoteen 1945 Salonen; ) oli suomalainen kielentutkija, Jyväskylän yliopiston romaanisten kielten professori (1966–1977) ja Pariisin yliopiston vieraileva professori (1977–1980). Hän tutki ranskan- ja provensaalinkielistä keskiaikaista kirjallisuutta. ==Ura== Sakari kävi koulunsa Viipurissa. Hän toimi vuosina 1937–1941 ja 1945–1958 suomen kielen lehtorina Pariisissa Institut des langues orientales -instituutissa. Vuonna 1956 hän väitteli tohtoriksi Helsingin yliopistossa tutkielmalla Poésies du troubadour Guillem de Saint-Didier. Sen jälkeen hän toimi Jyväskylän Normaalilyseossa saksan ja ranskan kielten yliopettajana 1958–1966, ja vuonna 1961 hänet valittiin yliopistonlehtoriksi ja dosentiksi Jyväskylän kasvatusopillisen korkeakoulun uuteen filosofiseen tiedekuntaan. Professorinviroissa hän toimi 1966–1980, loppujakson Pariisissa. Hän edisti suomalaisuuden ja Suomen kirjallisuuden tuntemusta Ranskassa sekä ranskalaisuuden tuntemusta Suomessa. Sakari on suomentanut muun muassa neljä osaa Hergén sarjakuvaa Tintin seikkailut (1961–1962), ja hän käänsi Aleksis Kiven Nummisuutarit ranskaksi.Aimo Sakarin muistokirjoitus Helsingin Sanomissa. Hänen kotipaikkakuntansa oli Keuruu. Aimo Sakari oli vuodesta 1951 naimisissa professori Ellen Sakarin (1927–1998) kanssa. Taidehistorioitsija Marja Sakari on heidän tyttärensä. == Lähteet == Luokka:Suomalaiset kielitieteilijät Luokka:Jyväskylän yliopiston professorit Luokka:Vuonna 1911 syntyneet Luokka:Vuonna 2001 kuolleet Luokka:Suomalaiset professorit
Lapin Lukko

Lapin Lukko on vuonna 1953 perustettu rovaniemeläinen urheiluseura. Seura on yleisseura, jonka lajivalikoimaan kuuluvat paini, nyrkkeily ja yleisurheilu. Aikaisemmin seuran lajeihin kuuluivat myös koripallo, pikaluisteluhttp://www.lapinlukko.fi/Historia , pesäpallo ja lentopallo. Yleisurheilussa seuralla on hallussaan ulkoratojen miesten 4×800 metrin Suomen ennätys. == Lukkoa edustaneita urheilijoita == Yleisurheilu * Pekka Alaräisänen * Niilo Hangasvaara * Heikki Herva * Kalle Keskipoikela * Jarmo Kokkola * Raija Mustonen * Jouko Niva * Esko Parpala * Aaro Davidila Pikaluistelu * Raimo Hietala * Kalervo Hietala * Jouko Jokinen * Arja Kantola * Kaija-Liisa Keskivitikka * Yrjö Uimonen * Jouko Vesterlund Paini * Toni Hannula Nyrkkeily Suomen mestarit * Jyrki Vierelä (-87, -88, -89) * Kati Ylivirta (2017) Muita SM mitalisteja * Matti Rötkönen * Esa Ala-Iso * Pekka Rötkönen * Vesa Wiik * Esa Loppukaarre * Manu Viinikka * Esa Ala-Iso * Matti Kellokumpu * Jukka Rouvinen * Jukka Heikkinen * Vesa Rajala * Matias Kolehmainen * Markus Riipi * Jani Tuulaniemi * Olli-Pekka Rötkönen * Matias Suni * Adriana Ylijurva == Lähteet == == Aiheesta muualla == * Seuran kotisivut Luokka:Suomalaiset urheilun yleisseurat Luokka:Suomalaiset painiseurat Luokka:Suomalaiset yleisurheiluseurat Luokka:Rovaniemeläiset urheiluseurat Luokka:Vuonna 1953 perustetut urheiluseurat
Cascavel

Cascavel on kaupunki Brasiliassa, Paranán osavaltiossa. Vuonna 2010 kaupungissa oli noin 270 000 asukasta. Kaupungin nimi on portugalia ja tarkoittaa kalkkarokäärmettä. == Lähteet == == Aiheesta muualla == Luokka:Brasilian kunnat Luokka:Paraná
José Rizal

José Protasio Rizal Mercado y Alonso Realonda (19. kesäkuuta 1861 Calamba City – 30. joulukuuta 1896 Manila) oli filippiiniläinen tutkija, runoilija, kirjailija, taidemaalari ja kuvanveistäjä.britannica.com: José Rizal Rizal ajoi Filippiinien itsenäisyyttä Espanjan vallan alta ja häntä pidetään Filippiinien kansallissankarina. Euroopassa opiskellessaan Rizal oli näkyvin uudistusten puolestapuhuja Filippiineillä Espanjan siirtomaa-aikana. Häntä pidettiin virheellisesti Espanjan vastaisen kapinan aloittajana, mikä johti Rizalin teloitukseen 30. joulukuuta 1896. Filippiineillä päivä on nykyään kansallinen vapaapäivä. Vuotta myöhemmin italialainen anarkisti Michele Angiolillo murhasi Espanjan pääministerin Antonio Cánovas del Castillon ja kertoi yhdeksi syyksi Rizalin teloituksen. == Lähteet == == Aiheesta muualla == Luokka:Filippiiniläiset kirjailijat Luokka:Filippiiniläiset taiteilijat Luokka:Teloitetut Luokka:Vuonna 1861 syntyneet Luokka:Vuonna 1896 kuolleet
Brandon Wheat Kings

Brandon Wheat Kings on Kanadassa Western Hockey Leaguessa pelaava juniorijääkiekkojoukkue. Seuran kotikaupunki on Brandon Manitobassa. == Joukkue kaudella 2024–2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka 35 Dylan McFadyen L 2008 Winnipeg, Manitoba, Kanada 50 Ethan Eskit L 2006 Calgary, Alberta, Kanada 64 Carson Bjarnason L 2005 Carberry, Manitoba, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 3 Merrek Arpin R 2006 Calgary, Alberta, Kanada 5 Dylan Ronald L 2006 Ponoka, Alberta, Kanada 8 Quinn Mantei (C) L 2005 Weyburn, Saskatchewan, Kanada 12 Nigel Boehm L 2008 Corman Park, Saskatchewan, Kanada 14 Adam Beluško L 2006 Košice, Slovakia 27 Luke Shipley R 2004 Powell River, Brittiläinen Kolumbia, Kanada 55 Cameron Allard R 2008 Yorkton, Saskatchewan, Kanada 84 Giorgos Pantelas R 2008 Victoria, Brittiläinen Kolumbia, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 9 Jaxon Jacobson L KH 2008 Brandon, Manitoba, Kanada 10 Caleb Hadland L VLH 2006 Sylvan Lake, Alberta, Kanada 11 Jordan Gavin L KH 2006 Surrey, Brittiläinen Kolumbia, Kanada 13 Roger McQueen R KH 2006 Saskatoon, Saskatchewan, Kanada 17 Joby Baumuller R OLH 2007 Wilcox, Saskatchewan, Kanada 19 Carter Klippenstein L VLH 2006 Lethbridge, Alberta, Kanada 20 Ben Binder- Nord L VLH 2007 Calgary, Alberta, Kanada 39 Easton Odut L VLH 2007 Dauphin, Manitoba, Kanada 56 Chase Surkan L VLH 2009 Regina, Saskatchewan, Kanada 62 Nicholas Johnson L OLH 2005 Calgary, Alberta, Kanada 71 Brady Turko R OLH 2007 McCreary, Manitoba, Kanada 72 Marcus Nguyen R OLH 2004 Calgary, Alberta, Kanada 82 Dominik Petr L KH / VLH 2005 Ostrava, Tšekki 88 Matteo Michels R KH 2005 Colleyville, Texas, Yhdysvallat 91 Nolan Flamand L KH 2004 Saskatoon, Saskatchewan, Kanada Lähde: EliteProspectshttps://www.eliteprospects.com/team/857/brandon-wheat-kings Viitattu 28.9.2021. == Valmennus & Joukkueenjohto == * Päävalmentaja & Toimitusjohtaja: Marty Murray * Apuvalmentaja: Mark Derlago * Apuvalmentaja: Del Pedrick * Maalivahtivalmentaja: Tyler Plante * Fysiikkavalmentaja: Tyler Sanjenko * Taitovalmentaja: Tyler Dittmer * Huoltopäällikkö: Scott Hlady * Jääkiekkotoiminnanjohtaja: Chris Moulton * Pelaajakehityksenjohtaja: Riley Dudar Lähde: EliteProspectshttps://www.eliteprospects.com/team/857/brandon- wheat-kings Viitattu 28.9.2021. == Lähteet == == Aiheesta muualla == * Brandon Wheat Kingsin verkkosivut * Brandon Wheat Kingsin EliteProspects-sivut Luokka:Kanadalaiset jääkiekkoseurat Luokka:Manitoba Luokka:Vuonna 1936 perustetut urheiluseurat
Air Guitar in Oulu

Air Guitar in Oulu on kanadalainen vuonna 2003 ilmestynyt dokumenttielokuva. Kent Sobeyn ohjaamaa elokuvaa ei ole suomennettu. Elokuva kertoo Andrew Bucklesin haaveesta voittaa Oulussa järjestettävät Ilmakitaransoiton MM-kisat. Elokuvassa itseään esittävä Buckles sijoittui Ilmakitaransoiton vuoden 2002 kisoissa jaetulle toiselle sijalle yhdessä Uuden-Seelannin Toby Penehan kanssa. == Lähteet == == Aiheesta muualla == * * Traileri Luokka:Kanadalaiset dokumenttielokuvat Luokka:Vuoden 2003 dokumenttielokuvat Luokka:Vuoden 2003 kanadalaiset elokuvat
Moose Jaw Warriors

Moose Jaw Warriors on Western Hockey Leaguessa pelaava junioriseura. Seuran kotikaupunki on Moose Jaw Saskatchewanissa. == Joukkue kaudella 2024–2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka 33 Matthew Hutchison L 2006 Nanaimo, Brittiläinen Kolumbia, Kanada 35 Josh Banini L 2006 Edmonton, Alberta, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 2 Brady Ness L 2006 Edmonton, Alberta, Kanada 4 Nolan Paquette L 2007 Calgary, Alberta, Kanada 6 Aaron Sawatzky R 2008 Didsbury, Alberta, Kanada 10 Connor Schmidt R 2007 Sturgeon County, Alberta, Kanada 21 Aiden Ziprick L 2005 Russell, Manitoba, Kanada 42 Cooper Perrin R 2009 Saskatoon, Saskatchewan, Kanada 44 Kasen Mateychuk R 2007 Dominion City, Manitoba, Kanada 55 Ryder Ellis L 2006 Meadow Lake, Saskatchewan, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 7 Landon McFadden L KH 2007 Edmonton, Alberta, Kanada 14 Ethan Semeniuk R KH 2005 Fort St. John, Brittiläinen Kolumbia, Kanada 15 Luke Moroz L VLH 2007 Grand Coulee, Saskatchewan, Kanada 16 Noah Degenstein L KH 2007 Airdrie, Alberta, Kanada 17 Lynden Lakovic L KH 2006 Kelowna, Brittiläinen Kolumbia, Kanada 19 Casey Brown R OLH 2006 Regina, Saskatchewan, Kanada 20 Pavel McKenzie L VLH 2005 Cumberland House, Saskatchewan, Kanada 22 Ethan Hughes L KH 2006 Edmonton, Alberta, Kanada 26 Landen Ward L VLH 2005 Lloydminster, Alberta, Kanada 37 Owen Berge R KH 2006 Edmonton, Alberta, Kanada 38 Riley Thorpe L KH 2008 St. Albert, Alberta, Kanada 42 Gage Nagel R H 2007 Moose Jaw, Saskatchewan, Kanada 43 Krzysztof Maciaś L VLH 2004 Nowy Targ, Puola 45 Dominik Pavlík L KH 2007 Trutnov, Tšekki 47 Max Finley R KH 2007 Kelowna, Brittiläinen Kolumbia, Kanada Lähde: EliteProspectshttps://www.eliteprospects.com/team/672/moose-jaw-warriors Viitattu 29.9.2021. == Valmennus & Joukkueenjohto == * Päävalmentaja: Mark O'Leary * Apuvalmentaja: Scott King * Apuvalmentaja: Curtis Pereverzoff * Maalivahtivalmentaja: Matt Weninger * Fysiikkavalmentaja: Layne Richardson * Huoltopäällikkö: Tanner Arnold * Puheenjohtaja: Bob Dougall * Toimitusjohtaja: Jason Ripplinger * Jääkiekkotoiminnanjohtaja: James Gallo Lähde: EliteProspectshttps://www.eliteprospects.com/team/672/moose-jaw-warriors Viitattu 29.9.2021. == Lähteet == == Aiheesta muualla == * Moose Jaw Warriorsin verkkosivut * Moose Jaw Warriorsin EliteProspects-sivut Luokka:Saskatchewanilaiset jääkiekkoseurat
Barry Pepper

Barry Robert Pepper (s. 4. elokuuta 1970 Campbell River, Brittiläinen Kolumbia, Kanada) on kanadalainen näyttelijä. Hänet tunnetaan parhaiten rooleista Jonnie Goodbye Tyler elokuvassa Taistelukenttä Maa, Kersantti Michael Strank elokuvassa Isiemme liput ja Sotamies Daniel Jackson elokuvassa Pelastakaa sotamies Ryan. Pepper voitti vuonna 2011 Parhaan miespääosan Primetime Emmy -palkinnon näyteltyään Robert F. Kennedyn roolin draamasarjassa Kennedyt (The Kennedys). Lisäksi hän on ollut ehdolla useiden palkintojen saajaksi. == Aiheesta muualla == * Luokka:Kanadalaiset näyttelijät Luokka:Primetime Emmy -palkinnon saajat Luokka:Vuonna 1970 syntyneet Luokka:Elävät henkilöt
Prince Albert Raiders

Prince Albert Raiders on Western Hockey Leaguessa pelaava junioriseura. Seuran kotikaupunki on Prince Albert Saskatchewanissa. Seura pelasi kaudet 1972–1982 SJHL-juniorisarjassa. == Joukkue kaudella 2024–2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka 30 Max Hildebrand L 2004 Martensville, Saskatchewan, Kanada 33 Dimitri Fortin L 2006 Winnipeg, Manitoba, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 2 Tyrone Sobry L 2006 Saskatoon, Saskatchewan, Kanada 3 Lukas Dragicevic R 2005 Richmond, Brittiläinen Kolumbia, Kanada 5 Matteo Fabrizi L 2005 St. Albert, Alberta, Kanada 7 Justice Christensen (C) R 2005 Red Deer, Alberta, Kanada 8 Vojtěch Vochvest L 2005 Mladá Boleslav, Tšekki 10 Daxon Rudolph R 2008 Lacombe, Alberta, Kanada 11 Linden Burrett R 2006 Surrey, Brittiläinen Kolumbia, Kanada Liam Myhre L 2009 Nipawin, Saskatchewan, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 14 Jackson Kostiuk L KH 2006 East St. Paul, Manitoba, Kanada 15 Brayden Dube R OLH 2005 Roblin, Manitoba, Kanada 18 Oli Chenier R VLH 2007 Winnipeg, Manitoba, Kanada 19 Aiden Oiring (A) L KH 2005 Calgary, Alberta, Kanada 21 Evan Smith R KH 2006 Kamloops, Brittiläinen Kolumbia, Kanada 22 Dayce Derkatch L VLH 2007 Regina, Saskatchewan, Kanada 23 Riley Boychuk R KH 2008 Cochrane, Alberta, Kanada 24 Niall Crocker (A) R OLH 2004 Delta, Brittiläinen Kolumbia, Kanada 25 Ty Meunier L VLH 2008 St. Albert, Alberta, Kanada 26 Tomas Mrsic L VLH 2006 Surrey, Brittiläinen Kolumbia, Kanada 27 Ethan Bibeau L KH 2007 Winnipeg, Manitoba, Kanada 29 Harrison Lodewyk L KH 2005 Red Deer, Alberta, Kanada 34 Rilen Kovacevic R OLH 2004 Kelowna, Brittiläinen Kolumbia, Kanada == Valmennus & Joukkueenjohto == * Päävalmentaja: Jeff Truitt * Apuvalmentaja: Ryan McDonald * Apuvalmentaja: Conor Yawney * Fysiikkavalmentaja: Terry Lange * Kehitysvalmentaja: Doan Smith * Taitovalmentaja: Mark Odnokon * Huoltopäällikkö: Duane Bartley * Toimitusjohtaja: Curtis Hunt * Henkilöstöjohtaja: Bruno Zarrillo Lähde: EliteProspectshttps://www.eliteprospects.com/team/687/prince-albert-raiders Viitattu 28.9.2021. == Lähteet == == Aiheesta muualla == * Prince Albert Raidersin verkkosivut * Prince Albert Raidersin EliteProspects sivut Luokka:Saskatchewanilaiset jääkiekkoseurat
Regina Pats

Regina Pats on Western Hockey Leaguessa pelaava junioriseura. Seuran kotikaupunki on Regina Saskatchewanissa. == Joukkue kaudella 2024–2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka 31 Kelton Pyne L 2005 White City, Saskatchewan, Kanada 70 Ewan Huet L 2005 Lausanne, Sveitsi Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 2 Aaron Krestanowich L 2006 Winnipeg, Manitoba, Kanada 4 Kolten Bridgeman R 2006 Regina, Saskatchewan, Kanada 5 John Babcock (A) L 2004 North Vancouver, Brittiläinen Kolumbia, Kanada 6 Reese Hamilton L 2007 Whitewood, Saskatchewan, Kanada 23 Aiden Wagner R 2009 Yorkton, Saskatchewan, Kanada 29 Tyson Buczkowski L 2006 Saskatoon, Saskatchewan, Kanada 36 Brayden Smith L 2007 Saskatoon, Saskatchewan, Kanada 38 Dayton Deschamps L 2007 Saskatoon, Saskatchewan, Kanada 44 Matthew Paranych L 2007 Edmonton, Alberta, Kanada 55 Ephram McNutt R 2005 Red Deer, Alberta, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 13 Keets Fawcett L LH 2006 Grimshaw, Alberta, Kanada 18 Zach Moore R KH 2006 Saskatoon, Saskatchewan, Kanada 20 Connor Bear L VLH 2007 Ochapowace, Saskatchewan, Kanada 21 Ashton Brown R KH 2007 Sherwood Park, Alberta, Kanada 24 Jace Egland R OLH 2007 Eastend, Saskatchewan, Kanada 27 Caden Brown R OLH 2005 Prince George, Brittiläinen Kolumbia, Kanada 34 Zach Pantelakis L VLH 2007 North Vancouver, Brittiläinen Kolumbia, Kanada 37 Cohen Klassen L KH 2008 Martensville, Saskatchewan, Kanada 46 Kristian Lacelle R OLH 2007 Saskatoon, Saskatchewan, Kanada 47 Cameron Kuzma L KH 2008 St. Albert, Saskatchewan, Kanada 52 Braxton Whitehead (A) R KH 2004 Palmer, Alaska, Yhdysvallat 57 Zach Lansard R OLH 2008 Ste. Anne, Manitoba, Kanada 72 Julien Maze L VLH 2007 Edmonton, Alberta, Kanada == Valmennus & Joukkueenjohto == * Päävalmentaja: Brad Herauf * Apuvalmentaja: Ken Schneider * Apuvalmentaja: Ryan Smith * Maalivahtivalmentaja: Max Paddock * Fysiikkavalmentaja: Cole Stevens * Taitovalmentaja: Keith Aulie * Huoltopäällikkö: Gord Cochran * Toimitusjohtaja: Alan Millar * Apulaistoimitusjohtaja: Dale Derkatch * Jääkiekkotoiminnanjohtaja: Tristan Frei * Kykyjenetsinnänjohtaja: Dale McMullin * Vanhempi neuvonantaja: John Paddock == Aiheesta muualla == * Regina Patsin verkkosivut * Regina Patsin EliteProspects sivut Luokka:Saskatchewanilaiset jääkiekkoseurat Luokka:Regina (kaupunki)
Kimberley Mickle

Kimberley Mickle (s. 28. joulukuuta 1984 Subiaco, Länsi-Australia) on australialainen keihäänheittäjä. Alle 18-vuotiaiden MM-kilpailuissa 2001 Mickle saavutti kultaa heitettyään 51,83 metriä. Alle 20-vuotiaiden MM- kilpailuissa 2002 hän sijoittui yhdeksänneksi tuloksella 50,01. Berliinin MM- kilpailuissa 2009 Mickle jäi karsintaan tuloksella 57,46. Delhin Kansainyhteisön kisoissa 2010 hän sai hopeaa tuloksella 60,90. Daegun MM- kilpailuissa 2011 hän sijoittui finaalissa kuudenneksi 61,96 metriä kantaneella heitolla. Lontoon olympialaisissa 2012 Mickle jäi karsintaan tuloksella 59,23. Moskovan MM-kilpailuissa 2013 Mickle saavutti hopeaa uudella ennätyksellään, 66,60 metriä. Hän heitti Oseanian ennätyksen 66,83 Melbournessa 22. maaliskuuta 2014. Hän voitti kultaa Glagow'n Kansainyhteisön kisoissa 2014 tuloksella 65,96. == Lähteet == Luokka:Australialaiset keihäänheittäjät Luokka:Vuonna 1984 syntyneet Luokka:Elävät henkilöt
Swift Current Broncos

Swift Current Broncos on Western Hockey Leaguessa pelaava junioriseura. Seuran kotikaupunki on Swift Current Saskatchewanissa. Swift Current Broncos voitti kultaa viimeksi v. 2018 == Joukkue kaudella 2024–2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka 30 Reid Dyck L 2004 Winkler, Manitoba, Kanada 35 Joey Rocha L 2005 Nanaimo, Brittiläinen Kolumbia, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 2 Hunter Mayo R 2004 Saskatoon, Saskatchewan, Kanada 4 Peyton Kettles R 2007 Winnipeg, Manitoba, Kanada 5 Josh McGregor L 2007 Brandon, Manitoba, Kanada 7 Jace McFaul R 2007 Edmonton, Alberta, Kanada 13 Grayson Burzynski L 2005 Winnipeg, Manitoba, Kanada 28 Daxon Yerex L 2008 Oak Bluff, Manitoba, Kanada 36 Caleb Potter L 2007 Regina, Saskatchewan, Kanada 38 Marek Ročák R 2005 Valašské Klobouky, Tšekki Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 12 Rylan Gould R VLH 2005 Headingley, Manitoba, Kanada 14 Connor Gabriel L KH 2005 Saskatoon, Saskatchewan, Kanada 16 Brady Birnie L VLH 2005 Regina, Saskatchewan, Kanada 17 Parker Rondeau L VLH 2007 Swift Current, Saskatchewan, Kanada 18 Otto Hanson R OLH 2006 Calgary, Alberta, Kanada 19 Trae Wilke L VLH 2006 Saskatoon, Saskatchewan, Kanada 20 William Morin R OLH 2007 Boden, Ruotsi 21 Connor Dale L VLH 2005 St. Albert, Alberta, Kanada 23 Kurt Rookes L VLH 2005 Manson, Manitoba, Kanada 24 Carlin Dezainde L KH 2004 Calgary, Alberta, Kanada 25 Clarke Caswell (C) L VLH 2006 Brandon, Manitoba, Kanada 26 Luke Mistelbacher R VLH 2005 Steinbach, Manitoba, Kanada 32 Sawyer Dingman R VLH 2008 Edmonton, Alberta, Kanada 39 Jaxen Gauchier L VLH 2007 Peavine, Alberta, Kanada == Valmennus & Joukkueenjohto == * Päävalmentaja: Taras McEwen * Apuvalmentaja: Regan Darby * Apuvalmentaja: Zach Franko * Maalivahtivalmentaja: Dave Rathjen * Apumaalivahtivalmentaja: Greg Kleevgard * Fysiikkavalmentaja: Matthew Zoltek * Kehitysvalmentaja: Zack Smith * Taitovalmentaja: Travis Moen * Huoltopäällikkö: Kory Achtymichuk * Toimitusjohtaja: Chad Leslie * Kykyjenetsinnänjohtaja: Tyler Dickson == Aiheesta muualla == * Swift Current Broncosin verkkosivut * Swift Current Broncosin EliteProspects sivut Luokka:Saskatchewanilaiset jääkiekkoseurat
Kathryn Mitchell

Kathryn Mitchell (s. 10. heinäkuuta 1982 Hamilton, Victoria) on australialainen keihäänheittäjä. Lontoon olympialaisissa 2012 Mitchell sijoittui finaalissa yhdeksänneksi tuloksella 59,46 metriä. Moskovan MM- kilpailuissa 2013 Mitchell sijoittui finaalissa viidenneksi heitettyään 63,77 metriä. Rio de Janeiron olympialaisissa 2016 hän oli kuudes tuloksella 64,36. Mitchell paransi Oseanian ennätyksen Melbournessa helmikuussa 2018 lukemiin 67,58 ja 3. maaliskuuta samassa kaupungissa tulokseen 68,57 metriä. Huhtikuussa 2018 hän voitti kultaa Gold Coastin Kansainyhteisön kisoissa jälleen maanosan ennätystuloksella 68,92. Vuodelle 2021 siirretyissä Tokion olympialaisissa hän oli kuudes. Hän karsiutui loppukilpailusta Eugenen MM- kilpailuissa 2022. Budapestin MM-kilpailuissa hän jäi pois loppukilpailusta loukkaannuttuaan verryttelyssä. == Lähteet == Luokka:Australialaiset keihäänheittäjät Luokka:Vuonna 1982 syntyneet Luokka:Elävät henkilöt
Is Tropical

Is Tropical on englantilainen indie-yhtye, joka perustettiin Lontoossa vuonna 2009. Sen menestynyt ensisingle oli When O' When.http://www.allmusic.com/artist/is-tropical-mn0002571194/biography Yhtyeen jäseniä ovat Simon Milner (laulu, kitara, kosketinsoittimet), Gary Barber (laulu, kitara, kosketinsoittimet) ja Dominic Apa (rummut).http://www.primarytalent.com/is-tropical/ == Diskografia == === Albumit === * Native To (2011) * I'm Leaving (2013) * Black Anything (2016) === EP:t === * Flags EP (2013) === Singlet === * "When O' When" (2010) * "South Pacific" (2010) * "The Greeks" (2011) * "Lies" (2011) * "Dancing Anymore" (2013) * "Lover's Cave" (2013) == Lähteet == Luokka:Brittiläiset elektronisen musiikin yhtyeet
Marie Laveau

Marie Catherine Laveau (n. 10. syyskuuta 1801, New Orleans – 16. kesäkuuta 1881Marie Laveaun muistokirjoitus The New York Timesissä 23.6.1881), oli neworleansilainen voodoo-papitar ja kaupungin voodoo-kuningatar. Marie Laveau syntyi mahdollisesti vuonna 1801. Hän oli ranskankielinen Louisianan kreoli. Laveaussa oli tiettävästi kongolaista, eurooppalaista ja intiaaniverta, ja hän syntyi vapaana. Hän meni ensimmäisen kerran naimisiin vuonna 1819. Hänen toinen aviomiehensä oli ranskalainen aatelinen ja armeijan kapteeni Christophe Glapion, jonka kanssa hän sai useita lapsia. Laveau oli luku- ja kirjoitustaidoton. Laveaun elämästä ei tiedetä kovinkaan paljon varmaa, ja moni hänestä kerrottu tarina saattaa kertoa hänen samannimisestä tyttärestään, joka oli myös tunnettu voodoo-papitar. Laveaun kerrotaan työskennelleen ennen papittaren uraansa varakkaiden naisten kampaajana. Hän alkoi järjestää julkisia voodoo-seremonioita Lake Pontchartrainin ja Bayou Saint Johnin rannalla. Laveau oli harras katolilainen, ja hän yhdisteli voodoohon kristinuskoa. Laveaun ansiosta voodoo saavutti suosiota paitsi mustien, myös valkoisten neworleansilaisten keskuudessa. Laveausta tuli yksi New Orleansin vaikutusvaltaisimmista naisista. Hän keräsi suuren omaisuuden, toimi viinin maahantuojana ja hankki itselleen New Orleansin suurimman kenkäkokoelman. Hänen väitettiin myös toimineen parittajana, joka hankki varakkaille valkoisille miehille rakastajattaria. Hän käytti taitojaan ja vaikutusvaltaansa vähäosaisten hyväksi: hän hoiti keltakuumeen ja koleran uhreja sekä osti orjia vapaaksi. Laveaun muistoa ja legendaa ylläpidetään yhä New Orleansin voodoopiireissä. Hänen haudakseen uskottu Glapionin sukuhauta on suosittu pyhiinvaelluspaikka, jonne vierailijat jättävät esineitä ja raapustelevat kolmen X:n sarjoja. == Lähteet == Luokka:Vuonna 1801 syntyneet Luokka:Vuonna 1881 kuolleet Luokka:Voodoon harjoittajat Luokka:Yhdysvaltalaiset henkilöt Luokka:Okkultistit
Toni Hallio

Toni Hallio (s. 11. huhtikuuta 1980 Helsinki) on suomalainen muusikko, jonka instrumentti on rummut. Hänet tunnetaan parhaiten toimimisessa Norther-yhtyeen rumpalina vuosina 1996-2005. Hän oli yksi Northerin perustajajäsenistä, mutta päätti jättää yhtyeen ja antaa tilaa vuonna 2006 hänen tilalleen tulleelle Heikki Saarelle. == Lähteet == Luokka:Vuonna 1980 syntyneet Luokka:Suomalaiset metallimusiikin rumpalit Luokka:Elävät henkilöt
Pantha du Prince

Hendrik Weber, taiteilijanimeltään Pantha du Prince, on saksalainen elektronisen musiikin tuottaja ja DJ. == Lähteet == Luokka:Saksalaiset muusikot Luokka:Syntymävuosi puuttuu Luokka:Elävät henkilöt
Teija Lehtimäki

Teija Lehtimäki (o.s. Kuntola; s. 6. heinäkuuta 1981) on suomalainen ampumahiihtäjä. Hän on edustanut Suomea maajoukkuetasolla niin maailmancupissa, IBU-Cupissa (josta myös saavuttanut osakilpailuvoittoja) sekä maailmanmestaruuskilpailuissa vuosina 2008 ja 2009. Ampumahiihdossa hänen seuransa on Ahveniston Ampumahiihtäjät (AAH) ja maastohiihdossa Hämeenlinnan Hiihtoseura. Lehtimäellä on useita mitaleita SM-hiihdoista Hämeenlinnan Hiihtoseuran viestijoukkueen osana. == Lähteet == Luokka:Suomalaiset ampumahiihtäjät Luokka:Vuonna 1981 syntyneet Luokka:Elävät henkilöt
Mervi Markkanen

Mervi Markkanen (s. 31. maaliskuuta 1984) on suomalainen ampumahiihtäjä. Hän on edustanut Suomea maajoukkuetasolla niin maailmancupissa, IBU-Cupissa sekä nuorten maailmanmestaruuskilpailuissa neljä kertaa vuosien 2002-2005 aikana. Parhaana saavutuksena hänellä on kaksi pronssia nuorten MM-kisoista vuodelta 2002 Ridnaun-Val Ridannasta, Italiasta ja vuodelta 2005 Kontiolahdesta. == Lähteet == Luokka:Suomalaiset ampumahiihtäjät Luokka:Vuonna 1984 syntyneet Luokka:Elävät henkilöt
Alexander Weckström

Alexander Weckström (s. 27. maaliskuuta 1987 Ahvenanmaa) on suomalainen jalkapalloilija. Pelipaikaltaan hän oli hyökkääjä. Hän on edustanut Suomen Veikkausliigassa IFK Mariehamnia (26 ottelua, 3 maalia). Hän pelasi kymmenisen vuotta Ruotsissa ja edusti siellä kolmannella sarjatasolla Skövde AIK:ta vuonna 2007, viidennellä sarjatasolla Ulvåkers IF:ää vuosina 2008–2009 ja IFK Örebrota vuonna 2009, viidennellä ja neljännellä sarjatasolla Rynninge IK:ta vuosina 2010–2013 ja 2015 sekä kuudennella sarjatasolla Adolfsbergs IK:ta vuosina 2016–2017. Ahvenanmaan jalkapallomaajoukkueessa hän on pelannut vuodesta 2007 alkaen kahdeksan ottelua ja viimeistellyt niissä viisi maalia. == Lähteet == Luokka:Suomalaiset jalkapalloilijat Luokka:Vuonna 1987 syntyneet Luokka:Elävät henkilöt
Anders Överström

Anders Överström (s. 25. marraskuuta 1985 Maarianhamina Ahvenanmaa) on suomalainen jalkapalloilija. Pelipaikaltaan hän on maalivahti. Urallaan hän on pelannut aikuisten tasolla IFK Mariehamnin riveissä 7 ottelua Veikkausliigassa vuosien 2007 ja 2008 aikana. Luokka:Suomalaiset jalkapallomaalivahdit Luokka:Ahvenanmaalaiset jalkapalloilijat Luokka:Vuonna 1985 syntyneet Luokka:Elävät henkilöt
Kaj Lindström

Kaj Lindström (s. 31. heinäkuuta 1969) on suomalainen kartanlukija. Lindström on osallistunut 110 rallin MM-sarjan kilpailuun, josta ensimmäinen oli Suomen ralli 1996 ja viimeinen Walesin ralli 2017. Hän on toiminut kartanlukijana vuodesta 1996 lähtien Tapio Laukkasen, Tommi Mäkisen, Kristian Sohlbergin ja Kimi Räikkösen kanssa. Hän on ollut voittamassa yhtä rallia Tommi Mäkisen kanssa Monte Carlossa vuonna 2002 ja ollut lisäksi palkintopallilla kaikkiaan viisi kertaa. Lindström aloitti Mäkisen kartanlukijana vuonna 2001 Risto Mannisenmäen loukattua selkänsä ulosajossa. Lindström on toiminut Toyota Gazoo Racingin urheilutoimenjohtajana vuodesta 2018 lähtien. == Lähteet == Luokka:Suomalaiset kartanlukijat Luokka:Vuonna 1969 syntyneet Luokka:Elävät henkilöt
Sergei Aleinikov

Sjarhei Jauhenavitš Aleinikau (, , s. 7. marraskuuta 1961 Minsk, Valko-Venäjän SNT, Neuvostoliitto) on urheilu-uransa jo päättänyt Neuvostoliittoa ja Valko- Venäjää edustanut jalkapalloilija ja nykyinen jalkapallovalmentaja. Myös hänen poikansa, vuonna 1991 syntynyt Artur Aleinikau on jalkapalloilija, joka pelaa ammatikseen Italiassa.http://www.tuttomercatoweb.com/altre-notizie/tmw- viareggio-novara-aleinikov-faro-strada-in-italia-140444 == Ura seurajoukkueessa == Vuosiin 1981–1998 ajoittuneella aktiiviurallaan Aleinikau pelasi Dinamo Minskin (220 ottelua, 31 maalia), Juventus FC:n (30 ottelua, 3 maalia), U.S. Leccen (59 ottelua, 2 maalia), Gamba Osakan (83 ottelua, 14 maalia), IK Oddevoldin (5 ottelua, 0 maalia), ja Coriglianon (9 ottelua, 1 maali) riveissä. == Maajoukkueura == Maajoukkuetasolla hän pelasi sekä Neuvostoliiton jalkapallomaajoukkueessa vuosina 1984–1992 (77 ottelua, 6 maalia) että Valko-Venäjän jalkapallomaajoukkueessa vuosina 1992–1994 (4 ottelua, 0 maalia).http://www.national-football- teams.com/player/19045/Syarhey_Aleynikaw.html == Valmennusura == Valmentajana hän on toiminut pääosin alasarjojen seuroja Italiassa sekä muun muassa Juventuksen junioriakatemian valmennustehtävissä vuosina 2005–2007. Viimeisimpänä työtehtävänä hänellä oli N.K. Kras A.S.D.:n valmentaminen vuosien 2011 ja 2012 aikana. == Tunnustukset == Sjarhei Aleinikau valittiin vuonna marraskuussa 2003 Valko-Venäjän parhaaksi jalkapalloilijaksi viimeisimpien 50 vuoden ajanjaksolta.http://web.archive.org/web/20080102162300/http://www.uefa.com/uefa/news/Kind=256/newsId=130150.html == Lähteet == Luokka:Neuvostoliittolaiset jalkapalloilijat Luokka:Valkovenäläiset jalkapalloilijat Luokka:Valkovenäläiset jalkapallovalmentajat Luokka:Vuonna 1961 syntyneet Luokka:Elävät henkilöt
Johan Cronje

Johan Cronje (s. 13. huhtikuuta 1982 Bloemfontein) on eteläafrikkalainen keskimatkojen juoksija. Hänen päälajinsa on 1 500 metrin juoksu. Cronje voitti yllättäen pronssia vuonna 2013 Moskova MM-kilpailuissa 1 500 metrin matkalla ajalla 3.36,83. Afrikan mestaruuskilpailuissa hän on ollut viides 2004 ja 2012 sekä kuudes 2006. Olympialaisissa 2004 ja MM-kilpailuissa 2005 hän eteni välieriin. Hän sijoittui 1 500 metrillä viidenneksi alle 18-vuotiaiden MM- kilpailuissa 1999 ja alle 20-vuotiaiden MM-kilpailuissa 2000. Hän pitää kyseisellä matkalla hallussaan myös Etelä-Afrikan ennätystä. == Henkilökohtaiset ennätykset == Lähde: IAAF * 800 metrin juoksu: 1.45,64 (2013) * 1500 metrin juoksu: 3.31,93 (2013) – NR * 3000 metrin juoksu: 8.02,14 (2004) * 5000 metrin juoksu: 13.59,52 (2009) == Lähteet == Luokka:Eteläafrikkalaiset keskimatkojen juoksijat Luokka:Vuonna 1982 syntyneet Luokka:Elävät henkilöt
Vantaanlaakson ostoskeskus

Vantaanlaakson ostoskeskus on Vantaanlaakson kaupunginosassa Vantaalla sijaitseva pieni kaksikerroksinen ostoskeskus. Eero Kostiaisen suunnittelema, vuonna 1982 valmistunut ostoskeskus edustaa tavanomaista 1980-luvun arkkitehtuuria.Vantaan ostoskeskukset, s.51 Alkuperäisiin palveluihin kuuluivat mm. postitoimisto ja kultasepän liike. Sittemmin palvelut ovat vaihtuneet tavanomaisempiin liikkeisiin.Länsi-Vantaan kaupunkipolut - Vantaanlaakso, s.23 Nykyisin ostoskeskuksessa sijaitsee 6 liiketilaa, joissa toimii K-Market, parturi-kampaamo, pizzeria, Sähkö Pietikäinen Oy, mausteiden tukkukauppa ja Vantaanlaakson seurakuntatila. Kunnoltaan ostoskeskus on todettu museoviraston vuoden 2008 selvityksessä hyvin säilyneeksi. ==Aiheesta muualla== * Aalto-yliopisto: Karitta Laitinen, Eija Huuhka - Vantaan ostoskeskukset ==Lähteet== Luokka:Vantaan kauppa- ja ostoskeskukset Luokka:Vantaanlaakso
André Tardieu

André Pierre Gabriel Amédée Tardieu (22. syyskuuta 1876 Pariisi – 15. syyskuuta 1945 Menton)André Tardieu Encyclopædia Britannica Online Academic Edition. Viitattu 18.8.2013. oli ranskalainen poliitikko, joka toimi kolmesti Ranskan pääministerinä vuosina 1929–1930 ja 1932. Tardieu opiskeli École Normale Supérieuressa ja loi 1897–1902 lyhyen diplomaattiuran, minkä jälkeen hän siirtyi lehtimieheksi ja sai mainetta Le Temps -lehden ulkomaanosaston johtajana. Hän julkaisi myös useita kansainvälistä politiikkaa käsitelleitä kirjoja. Hänet valittiin 1914 Ranskan edustajainkamariin, mutta ensimmäisen maailmansodan sytyttyä hän liittyi jalkaväkeen ja palveli sotilaana vuoteen 1916. Tardieu oli yksi Ranskan valtuuskunnan jäsenistä Pariisin rauhankonferenssissa ja osallistui Versaillesin rauhansopimuksen sisällön muotoiluun. Hän esiintyi voimakkaana Georges Clemenceaun politiikan tukijana ja toimi Clemenceaun hallituksessa marraskuusta 1919 tammikuuhun 1920 Ranskaan liitettyjen Alsacen ja Lorrainen ministerinä. Clemenceaun vetäydyttyä politiikasta Tardieu torjui kaikki hänelle tarjotut ministerinsalkut ja toimi 1921–1924 poleemisen L’écho national -lehden päätoimittajana. Hän seurasi oppi-isänsä poliittista linjaa tuomitsemalla kaikki ehdotukset Versaillesin rauhassa Saksalle määrättyjen rangaistusten lieventämisestä. Tardieu putosi edustajainkamarista vuoden 1924 vaaleissa, mutta hänet valittiin uudelleen kaksi vuotta myöhemmin.Nordisk familjebok, täydennysosa (1926), s. 782–783 Runeberg.org. Viitattu 18.8.2013. Tardieu toimi yleisten töiden minsierinä ja sittemmin sisäministerinä Raymond Poincarén hallituksessa 1920-luvun lopulla ja kohosi parlamentissa keskusta-oikeiston johtavaksi poliitikoksi. Hän toimi pääministerinä 2. marraskuuta 1929 – 17. helmikuuta 1930 ja 2. maaliskuuta – 5. joulukuuta 1930. Hänen hallituksensa käyttivät paljon varoja julkisiin hankkeisiin. Tardieu toimi Pierre Lavalin johtamissa hallituksissa 1931–1932 maatalousministerinä ja 1932 lyhyesti sotaministerinä, kunnes palasi kolmannen kerran pääministeriksi 20. helmikuuta 1932. Hävittyään parlamenttivaaleissa hän kuitenkin erosi jo 10. toukokuuta samana vuonna. Lopullisesti Tardieu vetäytyi politiikasta vuonna 1936. Tardieun tuotantoon kuuluvat muun muassa La France et les alliances (1908), Versaillesin rauhaa käsittelevä La Paix (1921) ja Ranskan parlamentaarista järjestelmää arvostellut kaksiosainen teos La Révolution à refaire (1936–1937). ==Lähteet== ==Aiheesta muualla== *André Tardieu Assemblée nationale Luokka:Ranskan pääministerit Luokka:Maatalousministerit Luokka:Vuonna 1876 syntyneet Luokka:Vuonna 1945 kuolleet
Robert Crottet

Robert Crottet (1908–1987) oli sveitsiläinen kirjailija, joka asui 1930-luvun lopulla Petsamon kolttasaamelaisten luona ja kirjoitti kokemuksistaan kirjan. Crottet saapui loppuvuodesta 1938 Petsamon Suonikylään ja vietti sitten lähes vuoden kylän kolttien luona. Hän kirjoitti kokemuksiensa pohjalta romaanin Mauno-poro ja taivaanpalot. Sotien jälkeen Crottet palasi vielä evakkoon joutuneiden kolttien luokse voidakseen auttaa heitä muun muassa keräämällä varoja uusien porojen ostamiseen. == Suomennettuja teoksia == * Kuun metsä : kolttalappalaisten tarinoita ; ranskankielisestä alkuteoksesta Forêts de la lune suom. Sinikka Kallio-Visapää ; kuv. Erkki Tanttu. Otava 1954 * Lappi ; teksti Robert Crottet ; kuvat Enrique Méndez ; Ranskan kielestä suom. Kai Kaila. Weilin + Göös, Helsinki 1968 * Mauno-poro ja taivaanpalot : romaani ; suomentanut Pirjo Hyvärinen. Kustannus-Puntsi, Inari 2003 == Lähteet == * Kustannus-Puntsi : Robert Crottet: Mauno-poro ja taivaanpalot 2003 Luokka:Sveitsiläiset kirjailijat Luokka:Vuonna 1908 syntyneet Luokka:Vuonna 1987 kuolleet
Camille Chautemps

Camille Chautemps (1. helmikuuta 1885 Pariisi – 1. heinäkuuta 1963 Washington (DC), Yhdysvallat)Camille Chautemps Encyclopædia Britannica Online Academic Edition. Viitattu 18.8.2013. oli ranskalainen poliitikko, joka toimi kolmesti Ranskan pääministerinä vuosina 1930, 1933–1934 ja 1937–1938. Chautemps syntyi tunnettuun poliitikkoperheeseen ja loi menestyksekkään uran asianajajana, minkä myötä hän kohosi vaikutusvaltaiseksi henkilöksi radikaalisosialistisessa puolueessa. Hänet valittiin ensin Toursin pormestariksi ja vuonna 1919 edustajainkamarin jäseneksi. Chautemps toimi useita kertoja Ranskan oikeus- ja sisäministerinä vuosien 1924 ja 1926 välillä. Pääministerinä hän oli ensi kerran parin viikon ajan helmikuussa 1930 ja uudelleen marraskuusta 1933 tammikuuhun 1934. Hän joutui eroamaan sen jälkeen kun hänet oli julkisuudessa yhdistetty Staviskyn tapauksena tunnettuun taloudellisen skandaaliin. Pääministerikausiensa välillä Chautemps oli eri ministerinviroissa useissa hallituksissa. Kolmannen kerran hän toimi pääministerinä kesäkuusta 1937 maaliskuuhun 1938. Chautempsin kolmas hallitus myötäili kansanrintamapolitiikkaa, mutta ei toteuttanut yhtä kunnianhimoisia uudistuksia kuin edeltäjänsä Léon Blumin hallitus. Chautemps oli ministerinä myös silloin, kun Ranskan puolustus luhistui toisessa maailmansodassa vuonna 1940. Hän oli hallituksen sisällä ensimmäisten joukossa kannattamassa aselepoa saksalaisten kanssa ja tukemassa kenraali Philippe Pétainin nostamista Ranskan johtoon. Chautemps jatkoi ministerinä jonkin aikaa myös Vichyn hallituksessa, mutta ollessaan virkamatkalla Yhdysvalloissa hän teki siihen pesäeron. Hän asui pääosan loppuelämästään Yhdysvalloissa. Sodan jälkeen hänet tuomittiin Ranskassa poissaolevana yhteistyöstä vihollisen kanssa. ==Lähteet== ==Aiheesta muualla== *Camille Chautemps Assemblée nationale Luokka:Ranskan pääministerit Luokka:Vuonna 1885 syntyneet Luokka:Vuonna 1963 kuolleet
Dexter Lee

Dexter Lee (s. 18. tammikuuta 1991 Montego Bay) on jamaikalainen pikajuoksija. Lee on ensimmäinen 100 metrin juoksussa kaksi alle 20-vuotiaiden maailmanmestaruutta voittanut urheilija. Aikuisten arvokisoissa hän oli osana mestaruuden vienyttä Jamaikan 4×100m viestijoukkuetta vuoden 2011 MM-kisoissa. ==Henkilökohtaiset ennätykset== :Lähde: IAAF ===Ulkoradat=== * 100 metrin juoksu: 10,06 (2011) * 200 metrin juoksu: 20,86 (2010) ===Sisäradat=== * 60 metrin juoksu: 6,66 (2010) ==Lähteet== Luokka:Jamaikalaiset pikajuoksijat Luokka:Vuonna 1991 syntyneet Luokka:Elävät henkilöt
Kemar Bailey-Cole

Kemar Bailey-Cole (s. 10. tammikuuta 1992) on jamaikalainen pikajuoksija. Bailey-Cole juoksi Lontoon olympialaisissa 2012 alkuerissä Jamaikan 4 × 100 metrin viestijoukkueessa. Loppukilpailussa toinen kokoonpano voitti olympiakultaa. Moskovan MM-kilpailuissa 2013 hän sijoittui 100 metrillä neljänneksi ajalla 9,98 sekä juoksi toisen osuuden kultaa voittaneessa Jamaikan pikaviestijoukkueessa. Glasgow'n Kansainyhteisön kisoissa 2014 hän voitti kultaa sekä 100 metrillä ajalla 10,00 että 4 × 100 metrin viestissä. Hän saavutti IAAF World Relays -kilpailuissa pikaviestissä kultaa 2014 juostuaan alkuerissä ja hopeaa 2015 juostuaan myös loppukilpailussa. Rio de Janeiron olympialaisissa 2016 hän juoksi 4 × 100 metrin alkuerissä. Jamaika voitti toisella kokoonpanolla loppukilpailussa kultaa. ==Henkilökohtaiset ennätykset== :Lähde: IAAF ===Ulkoradat=== * 100 metrin juoksu: 9,92 (Lontoo 2015) * 200 metrin juoksu: 20,66 (Kingston 2015) == Huomautukset == ==Lähteet== Luokka:Jamaikalaiset pikajuoksijat Luokka:Jamaikalaiset olympiavoittajat Luokka:Vuonna 1992 syntyneet Luokka:Elävät henkilöt
Staviskyn tapaus

Staviskyn tapaus oli Ranskaa vuosina 1933–1934 kuohuttanut taloudellinen ja poliittinen skandaali, joka horjutti maan keskustavasemmistolaista hallitusvaltaa. Joulukuussa 1933 Alexandre Stavisky -nimisen liikemiehen Bayonnessa pyörittämän luottolaitoksen velkakirjat paljastuivat katteettomiksi. Tammikuussa Stavisky löydettiin kuolleena ja poliisi julisti tapauksen itsemurhaksi. Oppositiossa ollut Ranskan oikeisto alkoi tämän jälkeen levittää käsitystä, joiden mukaan useat vaikutusvaltaiset poliitikot olisivat sekaantuneet hämäriin toimiin ja Stavisky olisi murhattu skandaalin salaamiseksi. Ranskan hallituksen yritykset vaientaa asiasta käyty keskustelu vahvistivat näitä uskomuksia. Kolmatta tasavaltaa vastustaneet poliittiset ryhmät, kuten Action Française ja Croix de Feu näkivät tilaisuutensa ja asettuivat johtamaan suuria mielenosoituksia horjuttaakseen parlamentaarista järjestelmää. Tapahtumat huipentuivat 6. helmikuuta 1934, jolloin 15 ihmistä kuoli Pariisissa syntyneessä mellakassa.Stavisky affair Encyclopædia Britannica Online Academic Edition. Viitattu 18.8.2013. Peräkkäin pääministereinä toimineet radikaalipuolueen poliitikot Camille Chautemps ja Édouard Daladier joutuivat molemmat eroamaan kriisin seurauksena. Tämän jälkeen entinen presidentti Gaston Doumergue kokosi keskustan puolueista uuden kansallisen yhtenäisyyden hallituksen, joka onnistui voittamaan takaisin kansalaisten luottamuksen ja tilanne rauhoittui. Alain Resnais on ohjannut Staviskyn tapauksen pohjalta elokuvan Stavisky – ihana lurjus (1974). ==Lähteet== == Aiheesta muualla == * Stavisky-juttu - v:n 1934 Panama. Vakavia syytöksiä Parisin poliisia vastaan. Rojalistit kalastelevat sameassa vedessä, Helsingin Sanomat, 03.02.1934, nro 32, s. 6, Kansalliskirjaston digitaaliset aineistot * Parisissa kuohuu, Suomen Kuvalehti, 17.02.1934, nro 8, s. 20, Kansalliskirjaston digitaaliset aineistot * Ranska ja Stavisky-juttu, Helsingin Sanomat, 27.05.1934, nro 139, s. 30, Kansalliskirjaston digitaaliset aineistot Luokka:Ranskan historia Luokka:Ranskan poliittiset skandaalit Luokka:1930-luku
Tuliristi

Tuliristi () oli Ranskassa vuosina 1927–1936 toiminut oikeistolainen ja äärinationalistinen poliittinen järjestö. Kyseessä oli alkujaan ensimmäisen maailmansodan veteraanien järjestö, joka alkoi tukea äärikansallismielisiä näkemyksiä. Toiminnan huippu osui François de La Rocquen puheenjohtajakaudelle. Staviskyn tapauksen kuohuttaessa Ranskaa Tuliristi järjesti suuria katumielenosoituksia kaataakseen Ranskan hallituksen. Järjestö kuitenkin menetti tämän seurauksena arvovaltansa. Lopulta kansanrintamahallitus lakkautti sen vuonna 1936.Croix de Feu Encyclopædia Britannica Online Academic Edition. Viitattu 18.8.2013. La Rocque perusti sen suraajaksi Ranskan sosiaalinen puolue (Parti Social Français) -nimisen puolueen. ==Lähteet== == Aiheesta muualla == Luokka:Ranskan puolueet Luokka:Äärioikeistolaiset puolueet Luokka:Veteraanijärjestöt